Държавен вестник, бр. 53, 2018 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  53
Приложение № 6
към чл. 14, ал. 4
ПРОВЕРКА НА ПОСЛЕДОВАТЕЛНОСТТА 
НА ФАЗИТЕ И ОЦЕНКА ЗА СЪОТВЕТСТВИЕ
1. Предназначение и област на приложение
1.1. Това приложение определя реда за 
изпълнение на проверката за спазване на 
определената последователност на фазите в 
електрически уредби за напрежение до 1000 V 
и на оценката за съответствие с изискванията 
на нормативната документация.
1.2. Приложението е предназначено за 
персонала на електролаборатории и органи 
за контрол при контрола на изпълнението и 
при приемането на електромонтажни работи в 
електрически уредби с напрежение до 1000 V 
по отношение на последователността на фазите.
2. Термини и определения
2.1. В това приложение се използват термини 
и определения, регламентирани в Наредба № 3 
от 2004 г. за устройството на електрическите 
уредби и електропроводните линии.
2.2. Съобразно спецификата на приложени­
ето се използват следните термини и техните 
определения:
2.2.1. права (дясна) последователност – по 
посока на часовниковата стрелка;
2.2.2. обратна (лява) последователност – по 
посока, обратна на часовниковата стрелка.
3. Контролирана величина
3.1. Обект на проверка е последователността 
на фазите за електрически уредби с напрежение 
до 1000 V или за техни елементи, включително 
отделни електропотребители.
3.2. Критерий за оценка на съответствието е 
установената последователност на фазите, при 
постоянно захранване на уредбата, да съответ­
ства на тази, изисквана (определена) в проекта 
или в документацията на производителя на 
съответния елемент на електрическата уредба.
4. Изисквания към тестовата апаратура
4.1. Тестовата апаратура трябва да отговаря 
на общите изисквания, определени в глава чет­
върта на наредбата, както и на специфичните 
изисквания, дадени в т. 4.2.
4.2. Специфичните изисквания, заимствани 
от EN 61557-7 „Електробезопасност в разпредели­
телни мрежи за ниско променливо напрежение 
до 1000 V и постоянно напрежение до 1500 V. 
Средства за изпитване, измерване или контрол 
на защитни мерки. Част 7: Последователност на 
фазите“ (Electrical safety in low voltage distribution 
systems up to 1000 V a.c. and 1500 V d.c. Equipment 
for testing, measuring or monitoring of protective 
measures – Part 7: Phase sequence), са:
а) тестовата апаратура да осигурява отчетли­
ва индикация за последователността на фазите 
в диапазона на напрежения от 85 % до 110 % 
от номиналното напрежение на мрежата и в 
диапазона на честотите от 95 % до 105 % от 
номиналната честота;
б) тестовата апаратура да осигурява или от­
четлива акустична индикация (даже при околно 
наличие на ниво на звука повече от 75 dB), 
или отчетлива визуална индикация (видима на 
разстояние 50 cm) даже при външно осветление 
от 30 до 1000 lx;
в) индикацията за последователност на фа­
зите да бъде непрекъсната;
г) тестовата апаратура, включително по­
стоянно присъединените към нея изпитателни 
проводници, да отговаря на изискванията за 
двойна или усилена изолация;
д) когато за провеждане на изпитването 
един или два от изпитателните проводника са 
свързани със земя и в това време друг про­
водник е присъединен към фазно напрежение, 
големината на тока на утечка да не превишава 
3,5 mA (при 110 % от номиналното напрежение 
на мрежата).
5. Метод на изпитване
5.1. Определянето на последователността 
на фазите се извършва по метода на пряко 
изпитване.
5.2. За посока на последователността на 
фазите се приема показанието на тестовата 
апаратура.
6. Изисквания за квалификация на персонала
Изпитванията се извършват само от квалифи­
циран електротехнически персонал, преминал 
специално обучение и притежаващ най-малко 
трета квалификационна група за електробезо­
пасност при работа по електрообзавеждането 
с напрежение до 1000 V.
7. Подготовка и провеждане на изпитванията
7.1. При подготовката за провеждане на 
изпитванията се установяват наличието и голе­
мината на напрежението в мястото на проверка 
на последователността на фазите и се определят 
местата за присъединяване на изпитателните 
проводници.
7.2. Преди началото на работа в зоната на 
изпитванията трябва да са изпълнени всички 
организационни и технически мерки за безо­
пасност съгласно Правилника за безопасност 
и здраве при работа по електрообзавеждането 
с напрежение до 1000 V.
7.3. Подготовката на тестовата апаратура за 
провеждане на изпитването и самото изпитване 
се извършват съобразно указанията на произ­
водителя на тестовата апаратура.
8. Оформяне на резултатите от проверките 
и оценката за съответствие
8.1. Резултатите от проверките и оценката 
за съответствие се регистрират в протокол 
съобразно приложената примерна форма. Ре­
зултатите от оценката за съответствие може да 
бъдат дадени в отделен документ – сертификат.
8.2. Установените при проверката несъответ­
ствия и недостатъци трябва да бъдат доведени 
до знанието на изпълнителя/възложителя за 
предприемане на мерки за тяхното отстраняване.
8.3. Протоколът се оформя като електро­
нен документ и се съхранява в съответна база 
данни на електролабораторията или органа за 
контрол. Екземпляр от протокола се съхранява 
и на хартиен носител в архива на електролабо­
раторията или органа за контрол. Протоколите 
се съхраняват най-малко 5 години.